2010D0024 — FI — 31.12.2012 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

No

▼B

EUROOPAN KESKUSPANKIN PÄÄTÖS,

annettu 25 päivänä marraskuuta 2010,

Euroopan keskuspankin liikkeeseen lasketuista euroseteleistä sekä arvopaperimarkkinoita koskevan ohjelman mukaisesti ostetuista arvopapereista saaman tulon väliaikaisesta jakamisesta

(uudelleenlaadittu)

(EKP/2010/24)

(2011/10/EU)

ON HYVÄKSYNYT TÄMÄN PÄÄTÖKSEN:

Niiden jäsenvaltioiden kansallisten keskuspankkien, joiden rahayksikkö on euro, rahoitustulon jakamisesta 25 päivänä marraskuuta 2010 annetun päätöksen EKP/2010/23 ( 4 ) 2 artiklan 2 kohdan mukaisesti liikkeeseen laskettuihin euroseteleihin liittyville eurojärjestelmän sisäisille saldoille maksetaan laskentakoron mukaista korkoa. Päätöksen EKP/2010/23 2 artiklan 3 kohdan mukaisesti tämä korko maksetaan TARGET2-järjestelmän välityksellä.

Euroseteleiden liikkeeseenlaskusta 13 päivänä joulukuuta 2010 annetussa päätöksessä EKP/2010/29 ( 3 ) määrätään liikkeeseen laskettujen euroseteleiden kohdistamisesta kansallisille keskuspankeille suhteessa niiden maksamiin osuuksiin EKP:n pääomasta. Päätöksen EKP/2010/29 4 artiklan ja päätöksen liitteen mukaan EKP:lle kohdistetaan 8 prosenttia liikkeeseen laskettujen euroseteleiden kokonaisarvosta. EKP:llä on kansallisilta keskuspankeilta eurojärjestelmän sisäisiä saamisia, joiden määrä on suhteessa niiden osuuksiin merkityn pääoman jakoperusteesta ja joiden arvo vastaa sen liikkeeseen laskemien euroseteleiden arvoa.

1 artikla

Määritelmät

Tässä päätöksessä tarkoitetaan

a) ”kansallisella keskuspankilla” sellaisen jäsenvaltion kansallista keskuspankkia, jonka rahayksikkö on euro;

c) ”EKP:n liikkeeseen lasketuista euroseteleistä saamalla tulolla” tuloa, jota EKP:lle kertyy sen osuuteen liikkeeseen lasketuista euroseteleistä liittyville eurojärjestelmän sisäisille, kansallisiin keskuspankkeihin kohdistuville saamisille päätöksen EKP/2010/23 2 artiklan perusteella suoritettavista koroista;

2 artikla

EKP:n liikkeeseen lasketuista euroseteleistä sekä arvopaperimarkkinoita koskevan ohjelman mukaisesti ostetuista arvopapereista saaman tulon väliaikainen jakaminen

1. EKP:n liikkeeseen lasketuista euroseteleistä ja arvopaperimarkkinoita koskevan ohjelman mukaisesti ostetuista arvopapereista saama tulo maksetaan kokonaisuudessaan kansallisille keskuspankeille sinä tilikautena, jolta se on kertynyt, ja se jaetaan kansallisille keskuspankeille suhteessa niiden maksamiin osuuksiin EKP:n merkitystä pääomasta.

▼M1

2. Jollei EKP:n neuvosto päätä toisin, EKP jakaa kansallisille keskuspankeille liikkeeseen lasketuista euroseteleistä kunakin tilivuonna kertyneen tulon sekä arvopaperimarkkinoita koskevan ohjelman mukaisesti ostetuista arvopapereista kunakin tilivuonna kertyneen tulon seuraavan vuoden tammikuun viimeisenä työpäivänä.

3. EKP:n liikkeeseen lasketuista euroseteleistä saaman tulon määrästä voidaan EKP:n neuvoston EKPJ:n perussäännön mukaisesti tekemällä päätöksellä vähentää ne kulut, joita EKP:lle on koitunut euroseteleiden liikkeeseen laskemisesta ja käsittelemisestä.

▼B

3 artikla

Poikkeus 2 artiklasta

Edellä 2 artiklassa todetusta poiketaan seuraavasti:

1. EKP:n neuvosto päättää ennen tilikauden päättymistä, jätetäänkö arvopaperimarkkinoita koskevan ohjelman mukaisesti ostetuista arvopapereista saadut EKP:n tulot ja, tarpeen mukaan, jätetäänkö liikkeeseen lasketuista euroseteleistä saadut EKP:n tulot kokonaan tai ositttain jakamatta sen varmistamiseksi, että jaettavan tulon määrä ei ylitä EKP:n nettovoittoa kyseiseltä vuodelta. Tällainen päätös on tehtävä, jos EKP:n neuvosto katsoo johtokunnan valmisteleman perustellun arvion nojalla, että EKP:n vuositulos on tappiollinen tai että sen nettovoitto on pienempi kuin sen liikkeeseen lasketuista euroseteleistä saaman tulon arvioitu määrä ja sen arvopaperimarkkinoita koskevan ohjelman mukaisesti ostetuista arvopapereista saaman tulon arvioitu määrä.